 Sunday igboho: Ẹgbẹ Fulani fárígá pé kí wọn dá Seriki padà sí Igangan pẹlú owó ìtanràn Bẹẹ ni wọn sọ pe ki ijọba fofin mu Sunday Igboho, to ṣagbatẹru ikọlu si Seriki, eyiun Alhaji Salihu Abdulkadir nilu Igangan. Ẹgbẹ GADFAN fi ọrọ yii lede lasiko ti wọn ṣe abẹwo si Seriki Abdulkadir lọjọ Abamẹta ni ilu Ilorin, nibi toun ati mọlẹbi rẹ fori pamọ si. Alaga ẹgbẹ naa Sulaiman Yakubu ati akọwe, Ibrahim Abdulahi sọ ninu atẹjade to tẹ BBC lọwọ pe, ki ijọba fi ọlọpaa mu Sunday Igboho, ko si foju wina ofin ni kiakia. Igboho Ultimatum to Fulani: Ẹni bá mọ Sunday Igboho kó bá wa bẹẹ o, O ya wa lẹnu pe titi di ba ṣe n sọrọ yii, fanda-fanda ni Igboho n rin kaakiri bi igba pe nkankan ko tiẹ ṣẹlẹ Nitori naa ẹgbẹ GADFAN n kesi ijọba apapọ ati ijọba ipinlẹ Oyo, lati ri pe wọn se deede pẹlu Alhaji Seriki ati awọn eeyan rẹ nipa mimu Igboho.  Wọn fi kun pe ki ijọba ri pe wọn tara san owo gba ma binu fun awọn to padanu dukia, ki wọn si jẹ ki wọn pada si ile wọn lalaafia nilu Igangan. Kò sí ìgbà kankan tí Yorùbá jókòó pé ki Igboho lọ kéde ìyapa kúrò ní Nàíjíríà Atẹjade naa sọ bakan naa pe, ikọlu tawọn eeyan Igboho ṣe si ile Seriki ni Igangan lo mu ko padanu dukia ati awọn nkan ọsin ti owo rẹ wọ ẹẹdẹgbẹta miliọnu Naira Ẹgbẹ naa sọ pe, awọn yoo lo gbogbo ọna labẹ ofin lati ri pe awọn gba ẹtọ Seriki fun. Àwọn iròyin tì ẹ leè ní ìfẹ síí: Wọn ni a ti n ba awọn agbẹjọrọ sọrọ, ti a ko si ni pẹ gbe ọrọ lọ si ile ẹjọ ti ijọba ko ba ṣe nkankan si : Ẹgbẹ awọn ọmọ bibi Fulani kan, Gan Allah Fulani Developmet Association,GADFAN, ti kesi ijọba Naijiria, lati san owo itanran fun Seriki Fulani ti wọn si nipo pada kuro nilu Igangan. 